Suidkus-ongeluk eis twee(Foto: Arrive Alive) Twee persone is Woensdag dood in ŉ ongeluk op die R61 in Margate aan die KwaZulu-Natalse suidkus. Volgens Netcare 911 was ŉ motor en ŉ klein vragmotor in die ongeluk betrokke. “Brandbestryders moes meganiese toerusting gebruik om toegang tot die kajuit te bekom.” ŉ Manlike passasier in die motor is met paramedici se aankoms dood aangetref. Die bestuurder van die motor het kritieke beserings opgedoen en is met ŉ privaat ambulans na ŉ hospitaal geneem. Hy het in die hospitaal aan sy beserings beswyk. (Foto: Arrive Alive)